
הוועדה לענייני ביקורת המדינה 
 06/06/2012 

הכנסת השמונה-עשרה 
נוסח לא מתוקן

 מושב רביעי
<פרוטוקול מס'  257>
 מישיבת הוועדה לענייני ביקורת המדינה 
 יום רביעי, ט"ז בסיון התשע"ב (06 ביוני 2012), שעה 8:30
<סדר היום:>
<בקשה לחוו"ד מבקר המדינה בנושא: תהליך קבלת ההחלטה והתנהלות הפרקליטות באשר לתשובתה בבג"ץ האולפנה בבית-אל>
נכחו:
<חברי הוועדה:>
אורי אריאל – היו"ר
אריה אלדד
<מוזמנים:>
	יוסי הירש
	–
	מנהל אגף בכיר, משרד מבקר המדינה


<ייעוץ משפטי:>
תומר רוזנר
<מנהלת הוועדה:>
חנה פריידין
<קצרנית פרלמנטרית:>
ר.כ. חבר המתרגמים
<בקשה לחוו"ד מבקר המדינה בנושא: תהליך קבלת ההחלטות והתנהלות הפרקליטות 
באשר לתשובתה בבג"ץ האולפנה בבית-אל>
<היו"ר אורי  אריאל:>
בוקר טוב. אני פותח את ישיבת הוועדה. בהמשך לישיבה שנערכה אתמול בנושא העלאה לסדר של דיון, על ידי חבר הכנסת יעקב כץ המכונה כצל'ה, לעשות דיון על התנהלות המדינה, ואני אקריא את זה במדויק:  תהליך קבלת ההחלטות והתנהלות הפרקליטות באשר לתשובתה בבג"ץ האולפנה בבית-אל. 

אחרי ששמענו מספר בקשות מחברי כנסת שחשבו שההתנהלות הייתה לא ראויה, או לפחות מצריכה בדיקה, גם חבר הכנסת חסון דיבר על זה, גם חבר הכנסת שלמה מולה, גם לי איזה מדעים שאני חושב שצריכים בדיקה; הודענו אתמול על ישיבת הוועדה שמתקיימת עכשיו, כדי לבקש חוות דעת מבקר המדינה על פי סעיף 21 לחוק מבקר המדינה. 

נמצאים איתנו חבר הכנסת אלדד ונציג המבקר,  יוסי הירש וכמובן מנהלת הוועדה והיועץ המשפטי. אם יש למישהו עוד הערות, בבקשה. 

<אריה אלדד:>
אני בוודאי מסכים, למרותש אין לי זכות הצבעה בוועדה, אבל אני בוודאי תומך בצורך להקים. הדברים שעלו אתמול מחייבים את זה להערכתי. 

<היו"ר אורי  אריאל:>
כן. עוד מישהו?

טוב, אז אנחנו נקיים הצבעה על בקשה לחוות דעת מבקר המדינה על פי סעיף 21 לחוק מבקר המדינה, לגבי תהליך קבלת ההחלטות והתנהלות הפרקליטות באשר לתשובתה בבג"ץ האולפנה בבית-אל. 

מי בעד? 

הצבעה 

בעד – פה אחד
הבקשה אושרה

יש החלטה לבקש מהמבקר.

אני מבקש מיוסי הירש, ככל שניתן לתת לזה קדימות, בלי להתערב כמובן בסדרי עבודתכם, היות ואני חושב שלעניין הזה יהיו השלכות אפשרות על עוד מספר דברים שנמצאים כרגע על השולחן, על סדר יומה של המדינה, גם יכולים להיות בעלי השלכות על החברה הישראלית במתחים וכדומה. ככל שתוכלו לתת לזה עדיפות אני אודה לכם. 

אני מודה למשתתפים. אנחנו נפגשים בשעה 09:00 לישיבה הבאה בנושא אישור תקציב מבקר המדינה. 

תודה רבה.

חברים, אני מחדש את ישיבת הוועדה בעקבות בקשתו של אריה אלדד. בבקשה, חבר הכנסת אריה אלדד.

<אריה אלדד:>
היה  לי הרהור שני, תוך כדי דבריך. אני אבקש רביזיה על ההחלטה. 

<היו"ר אורי  אריאל:>
טוב, אריה אלדד מבקש רביזיה. אני מודיע שהרביזיה תידון בשעה 09:00, לפני הדיון על תקציב מבקר המדינה. 09:04 בדיוק ותודה ליועץ המשפטי. להתראות ב-09:00.

<הישיבה ננעלה בשעה 08:40.>
